ddrg/super_eurlex huggingface dataset:
Euroopa Liidu Teataja L 049 , 28/02/1996 Lk 0007 - 0008



Komisjoni määrus (EÜ) nr 347/96, 27. veebruar 1996, millega luuakse Euroopa Ühenduses lõhe vabasse ringlusse lubamisega seotud kiire teatamissüsteem (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. detsembri 1992. aasta määrust (EMÜ) nr 3759/92 kalandus- ja akvakultuuritooteturu ühise korraldamise kohta, [1] viimati muudetud määrusega (EÜ) nr 3318/94, [2] eriti selle artiklit 30, ning arvestades, et: ühenduses vabasse ringlusse lubatud lõhe hind langes järsult 1995. aasta oktoobri lõpus, põhjustades turuhäireid, mis võivad seada kahtluse alla EL lepingu artiklis 39 seatud eesmärgid; komisjoni määrus (EÜ) nr 2907/95, [3] mis tegi minimaalhinna järgimise EMPst pärineva lõhe vabasse ringlusse lubamise tingimuseks, mille abil püütakse Euroopa Liidu lõheturgu tasakaalustada, jõustus 16. detsembril 1995; selleks et komisjon võiks kontrollida määruse (EÜ) nr 2907/95 toimet ja vajaduse korral viivitamata võtta edasisi meetmeid, on vaja lõhe importimistingimustega seotud kiiret teatamissüsteemi; käesolevas määruses ettenähtud meetmed on kooskõlas kalandustooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 1. Liikmesriigid teatavad komisjonile lisas loetletud vabasse ringlusse lubatud toodete kaalu ja deklareeritud tolliväärtuse asjaomase liikmesriigi vääringus. See teave esitatakse CN-koodide, impordideklaratsiooni vastuvõtmise kuupäevade ning päritoluriikide ja lähteriikide kaupa. 2. Kuu 1. kuni 15. kuupäevani vabasse ringlusse lubatud toodete kohta saadetakse teatis iga kuu 25. kuupäeval või esimesel tööpäeval selle järel, ning kuu 16. kuni viimase kuupäevani vabasse ringlusse lubatud toodete kohta saadetakse see järgmise kuu 10. kuupäeval või esimesel tööpäeval selle järel. Teatis saadetakse komisjonile faksi teel komisjoni poolt ettenähtud vormis. Teatised võib edastada komisjonile arvutitöötluseks sobival magnetkandjal, mille vorm tuleb komisjoniga kooskõlastada. Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. veebruar 1996 Komisjoni nimel komisjoni liige Emma Bonino [1] EÜT L 388, 31.12.1992, lk 1. [2] EÜT L 350, 31.12.1994, lk 15. [3] EÜT L 304, 16.12.1995, lk 38. -------------------------------------------------- LISA CN-kood | Nimetus | 03021200 | Värske või jahutatud idalõhe, lõhe (väärislõhe) ja doonau taimen, v.a CN-koodi 0304 alla kuuluv filee ja liha | 03032200 | Külmutatud idalõhe ja doonau taimen, v.a CN-koodi 0304 alla kuuluv filee ja liha | 03041013 | Värske või jahutatud idalõhe, lõhe (väärislõhe) ja doonau taimen | 03042013 | Külmutatud idalõhe, lõhe (väärislõhe) ja doonau taimen | --------------------------------------------------
Euroopa Liidu Teataja L 051 , 01/03/1996 Lk 0031 - 0031



Komisjoni määrus (EÜ) nr 376/96, 29. veebruar 1996, millega muudetakse määrust (EÜ) nr 897/94, mis näeb ette ühenduse kalalaevade pideva asukohaseirega seotud katseprojekte käsitleva nõukogu määruse (EMÜ) nr 2847/93 üksikasjalikud rakenduseeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, [1] viimati muudetud määrusega (EÜ) nr 2870/95, [2] eriti selle artikli 3 lõiget 4, ning arvestades, et: lähtuvalt nõukogu 5. detsembri 1995. aasta otsusest 95/528/EÜ, millega muudetakse määrust (EMÜ) nr 2847/93 ja otsust 89/631/EMÜ ühenduse kalalaevade pideva asukohaseirega seotud teatavate katseprojektide rakendamise ajapiirangu osas ja rakendamise käigus tekkinud kulude ühendusepoolse rahalise toetuse osas, [3] on liikmesriikide katseprojektide lõpuleviimise tähtaeg ning ühenduse kalalaevade asukoha pideva asukohaseire süsteemi kohaldamist käsitleva nõukogu lõpliku otsuse tähtaeg, mis on sätestatud määruses (EMÜ) nr 2847/93, kuue kuu võrra edasi lükatud; sellest tulenevalt on soovitatav kuue kuu võrra edasi lükata ka komisjoni määruses (EÜ) nr 897/94 [4] ettenähtud vastavad tähtajad; käesoleva määrusega ettenähtud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 897/94 muudetakse järgmiselt. 1. Artikli 2 lõikes 3 asendatakse tähtaeg "30. juuni 1995" tähtajaga "31. detsember 1995". 2. Artikli 7 lõikes 1 asendatakse tähtaeg "31. detsember 1995" tähtajaga "30. juuni 1996". 3. Artiklis 11 asendatakse tähtaeg "31. august 1995" tähtajaga "29. veebruar 1996". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 29. veebruar 1996 Komisjoni nimel komisjoni liige Emma Bonino [1] EÜT L 261, 20.10.1993, lk 1. [2] EÜT L 301, 14.12.1995, lk 1. [3] EÜT L 301, 14.12.1995, lk 35. [4] EÜT L 104, 23.4.1994, lk 18. --------------------------------------------------
Euroopa Liidu Teataja L 065 , 15/03/1996 Lk 0003 - 0003



Nõukogu määrus (EÜ) nr 463/96, 11. märts 1996, millega muudetakse määrust (EMÜ) nr 3906/89, et laiendada majandusabi endisele Jugoslaavia Makedoonia Vabariigile EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse komisjoni ettepanekut [1], võttes arvesse Euroopa Parlamendi arvamust [2] ning arvestades, et: määrusega (EMÜ) nr 3906/89 [3] nähakse ette majandusabi, et toetada majandus- ja sotsiaalreformi teatavates Kesk- ja Ida-Euroopa riikides; abi saavad riigid on loetletud kõnealuse määruse lisas; ÜRO Peaassamblee tunnustas endist Jugoslaavia Makedoonia Vabariiki selle ajutise nime all 8. aprillil 1993; on oluline aidata kõnealusel riigil stabiliseeruda ja toetada arengut majandusreformi ja suurema demokraatia suunas; seepärast tuleks uus riik ametlikult lisada määruses (EMÜ) nr 3906/89 esitatud abikõlblike riikide nimekirja, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3906/89 lisasse lisatakse järgmine riik: "endine Jugoslaavia Makedoonia Vabariik". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. märts 1996 Nõukogu nimel eesistuja L. Dini [1] EÜT C 231, 27.8.1993. [2] EÜT C 65, 4.3.1996. [3] EÜT L 375, 23.12.1989, lk 11. Määrust on viimati muudetud määrusega (EÜ) nr 1366/95 (EÜT L 133, 17.6.1995, lk 1). --------------------------------------------------
Official Journal L 064 , 14/03/1996 P. 0012 - 0013



KOMISJONI MÄÄRUS (EÜ) nr 459/96, 13. märts 1996, millega muudetakse määrust (EÜ) nr 2921/95, milles sätestatakse teatavate põllumajanduslike ümberarvestuskursside languse hüvitamise üksikasjalikud eeskirjad EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 18. detsembri 1995. aasta määrust (EÜ) nr 2990/95, millega reguleeritakse põllumajanduslike ümberarvestuskursside märgatava languse hüvitamist enne 1. juulit 1996,1 eriti selle artikli 2 lõiget 4, ning arvestades, et: määrusega (EÜ) nr 2990/95 kehtestatakse, et liikmesriigid võivad teatavate omavääringute puhul anda abi põllumajandusettevõtjatele põllumajandusliku ümberarvestuskursi languse hüvitamiseks; kõnealuse abi andmise tingimused on sätestatud nõukogu määruses (EÜ) nr 1527/95,2 mille üksikasjalikud rakenduseeskirjad on sätestatud komisjoni määruses (EÜ) nr 2921/95;3 määrust (EÜ) nr 2921/95 tuleks kohandada nii, et seda oleks võimalik kohaldada sarnastel tingimustel määruse (EÜ) nr 2990/95 alusel Soomele ja Rootsile abi andmisel; käesoleva määrusega ettenähtud meetmed on kooskõlas asjaomaste korralduskomiteede arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2921/95 muudetakse järgmiselt. 1. Artiklis 1 asendatakse sõnad "määruse (EÜ) nr 1527/95 kohaselt" sõnadega " määruse (EÜ) nr 1527/95 ja nõukogu määruse (EÜ) nr 2990/95* kohaselt". * EÜT L 312, 23.12.1995, lk 7. 2. Artikli 2 lõige 2 asendatakse järgmisega: "2. Määruse (EÜ) nr 1527/95 artikli 2 lõikes 2 või määruses (EÜ) nr 2990/95 määratud summade ümberarvestamiseks eküüdest omavääringusse kasutatakse vahetult enne esimest ühe kõnealuse määrusega hõlmatud põllumajandusliku ümberarvestuskursi langust kehtinud kurssi." 3. Artikli 3 lõige 1 asendatakse järgmisega: 1. "Igale abisaajale antava abi suurus peab olema seotud põllumajandusettevõtte suurusega ajavahemikul enne: - 1. juulit 1995, kui abi antakse määruse (EÜ) nr 1527/95 alusel, - 1. jaanuari 1996, kui abi antakse määruse (EÜ) nr 2990/95 alusel." 4. Artikli 4 teises lõigus asendatakse sõnad "määruse (EÜ) nr 1527/95 kohaselt" sõnadega " määruse (EÜ) nr 1527/95 ja määruse (EÜ) nr 2990/95kohaselt". 5. Artikli 5 lõike 1 esimene lause asendatakse järgmisega: "1. Abi andmise taotluse peab liikmesriik esitama komisjonile 30. juuniks 1996 määrusega (EÜ) nr 1527/95 hõlmatud juhul ja 31. detsembriks 1996 määrusega (EÜ) nr 2990/95 hõlmatud juhul." 6. Artikli 5 lõikes 3 asendatakse sõnad "määrusele (EÜ) nr 1527/95" sõnadega " ja vastavalt vajadusele määrusele (EÜ) nr 1527/95 või määrusele (EÜ) nr 2990/95". Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 13. märts 1996 Komisjoni nimel komisjoni liige Franz FISCHLER 1 EÜT L 312, 23.12.1995, lk 7. 3 EÜT L 148, 30.6.1995, lk 1. 3 EÜT L 305, 19.12.1995, lk 60.
Euroopa Liidu Teataja L 060 , 09/03/1996 Lk 0003 - 0003



Komisjoni määrus (EÜ) nr 426/96, 8. märts 1996, millega muudetakse määrust (EMÜ) nr 2123/89, millega kehtestatakse ühenduse tüüpiliste sealihaturgude loetelu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 3290/94, [2] eriti selle artikli 4 lõiget 6, ning arvestades, et: komisjoni määrusega (EMÜ) nr 2123/89 [3] (viimati muudetud määrusega (EÜ) nr 1448/95 [4]) on kehtestatud ühenduse tüüpiliste sealihaturgude loetelu; Prantsusmaa tüüpiliste turgude osas on toimunud muudatus; määruse (EMÜ) nr 2123/89 lisas esitatud ühenduse tüüpiliste sealihaturgude loetelu tuleks vastavalt muuta; käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2123/89 lisa punkt 5 asendatakse järgmisega: "5. Järgmine noteerimiskeskuste rühm: Rennes, Nantes, Metz, Lyon ja Toulouse" . Artikkel 2 Käesolev määrus jõustub 1. aprillil 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. märts 1996 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 349, 31.12.1994, lk 105. [3] EÜT L 203, 15.7.1989, lk 23. [4] EÜT L 143, 27.6.1995, lk 47. --------------------------------------------------
Euroopa Liidu Teataja L 078 , 28/03/1996 Lk 0014 - 0014



Komisjoni määrus (EÜ) nr 532/96, 27. märts 1996, millega muudetakse määrust (EMÜ) nr 2123/89, millega kehtestatakse ühenduse tüüpiliste sealihaturgude loetelu EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2759/75 sealihaturu ühise korralduse kohta, [1] viimati muudetud määrusega (EÜ) nr 3290/94, [2] eriti selle artikli 4 lõiget 6, ning arvestades, et: komisjoni määrusega (EMÜ) nr 2123/89 [3] (viimati muudetud määrusega (EÜ) nr 426/96 [4]) on kehtestatud ühenduse tüüpiliste sealihaturgude loetelu; Belgia tüüpiliste turgude osas on toimunud muudatus; määruse (EMÜ) nr 2123/89 lisas esitatud ühenduse tüüpiliste sealihaturgude loetelu tuleks vastavalt muuta; käesoleva määrusega ettenähtud meetmed on kooskõlas sealihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2123/89 lisa punkt 1 asendatakse järgmisega: "1. Järgmine noteerimiskeskus: Brüssel." Artikkel 2 Käesolev määrus jõustub 1. aprillil 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. märts 1996 Komisjoni nimel komisjoni liige Franz Fischler [1] EÜT L 282, 1.11.1975, lk 1. [2] EÜT L 349, 31.12.1994, lk 105. [3] EÜT L 203, 15.7.1989, lk 23. [4] EÜT L 60, 9.3.1996, lk 3. --------------------------------------------------
Euroopa Liidu Teataja L 103 , 26/04/1996 Lk 0005 - 0005



Nõukogu määrus (EÜ) nr 753/96, 22. aprill 1996, millega muudetakse määrust (EMÜ) nr 3906/89, et laiendada majandusabi ka Bosniale ja Hertsegoviinale EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: määrusega (EMÜ) nr 3906/89 [2] nähakse ette majandusabi, et toetada majandus- ja sotsiaalreformi teatavates Kesk- ja Ida-Euroopa riikides; kõnealuse määruse lisas on loetletud riigid, kes sellist abi võivad saada; pärast rahulepingule allakirjutamist Bosnia ja Hertsegoviina poolt 14. detsembril 1995. aastal Pariisis tuleks see riik lisada abi saavate riikide nimekirja, nii et ta saaks abi vastavalt kõnealusele määrusele; Tingimused Bosnia ja Hertsegoviina kaasamiseks abi saavate riikide hulka võib lugeda täidetuks, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 3906/89 lisas olevasse loendisse lisatakse järgmine riik: "Bosnia ja Hertsegoviina". Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Luxembourg, 22. aprill 1996 Nõukogu nimel eesistuja S. Agnelli [1] EÜT C 96, 1.4.1996. [2] EÜT L 375, 23.12.1989, lk 11. Määrus, viimati muudetud määrusega (EÜ) nr 463/96 (EÜT L 65, 15.3.1996, lk 3). --------------------------------------------------
Official Journal L 127 , 25/05/1996 P. 0004 - 0004



KOMISJONI MÄÄRUS (EÜ) nr 931/96, 24. mai 1996, millega muudetakse määrust (EÜ) nr 834/96, millega kehtestatakse riikliku sekkumise puhul erand määrusest (EMÜ) nr 2456/93 (milles sätestatakse nõukogu määruse (EMÜ) nr 805/68 üksikasjalikud rakenduseeskirjad) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta,1 viimati muudetud komisjoni määrusega (EÜ) nr 2417/95,2 eriti selle artikli 6 lõiget 7 ja artikli 22a lõiget 3, ning arvestades, et: komisjoni määrusega (EÜ) nr 834/963 sätestatakse 1996. aasta mais avatava kahe pakkumismenetluse erisätted; pidades silmas kõnealustest pakkumismenetlustest esimese jaoks heakskiidetud koguseid ja vajadust pakkuda tõhusat turustamistoetust, tuleks suurendada maksimumkogust, mille võib kahe pakkumismenetluse alusel kokku osta; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 834/96 artikli 1 lõikes 5 asendatakse arv 50 000 arvuga 65 000. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 24. mai 1996 Komisjoni nimel komisjoni liige Franz FISCHLER 1 EÜT L 148, 28.6.1968, lk 24. 3 EÜT L 248, 14.10.1995, lk 39. 3 EÜT L 112, 7.5.1996, lk 15.
Euroopa Liidu Teataja L 130 , 31/05/1996 Lk 0005 - 0005



Komisjoni määrus (EÜ) nr 957/96, 30. mai 1996, millega muudetakse määrust (EÜ) nr 773/96, milles sätestatakse erandina määrustest (EMÜ) nr 3665/87, (EMÜ) nr 3719/88 ja (EMÜ) nr 1964/82 erimeetmed veise- ja vasikalihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud komisjoni määrusega (EÜ) nr 894/96, [2] eriti selle artikli 13 lõiget 12, ning arvestades, et: komisjoni määruses (EÜ) nr 773/96 [3] sätestatakse erimeetmed teatavate eksporditehingute reguleerimiseks pärast seda, kui mitu kolmandat riiki on võtnud kaitsemeetmed veiste spongioosse entsefalopaatia vastu; määruse (EÜ) nr 773/96 artikli 5 lõikega 1 on toodete ühenduse tolliterritooriumilt väljaviimise tähtaega pikendatud 60 päevalt 120 päevale; vastavalt kõnealuse määruse artikli 5 lõikele 2 võib toodete suhtes kohaldada maksu kohaldamise peatamise korda vabatsoonis või vabalaos 60 päeva jooksul; kõnealused tähtajad on osutunud liiga lühikeseks, et ettevõtjad suudaksid leida kõnealustele toodetele muid turustusvõimalusi; seepärast tuleks kõnealuseid tähtaegu pikendada vastavalt 150 ja 120 päevale; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 773/96 muudetakse järgmiselt. 1. Artikli 5 lõikes 1 asendatakse sõnad "120 päevani" sõnadega "150 päevani". 2. Artikli 5 lõikes 2 asendatakse sõnad "60 päeva" sõnadega "120 päeva". Artikkel 2 Käesolev määrus jõustub järgmisel päeval pärast selle avaldamist Euroopa Ühenduste Teatajas. Käesolevat määrust kohaldatakse alates 30. maist 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. mai 1996 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 125, 23.5.1996, lk 1. [3] EÜT L 104, 27.4.1996, lk 19. --------------------------------------------------
Euroopa Liidu Teataja L 130 , 31/05/1996 Lk 0006 - 0006



Komisjoni määrus (EÜ) nr 958/96, 30. mai 1996, millega muudetakse määrust (EÜ) nr 1431/94, milles sätestatakse nõukogu määruses (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. märtsi 1994. aasta määrust (EÜ) nr 774/94 kvaliteetse veiseliha, samuti sealiha, kodulinnuliha, nisu ja meslini ning kliide, peprede ja muude jääkide suhtes teatavate ühenduse tariifikvootide avamise ja haldamise kohta, [1] muudetud komisjoni määrusega (EÜ) nr 2198/95, [2] eriti selle artiklit 7, võttes arvesse nõukogu 22. detsembri 1994. aasta määrust (EÜ) nr 3290/94 mitmepoolsete kaubandusläbirääkimiste Uruguay voorus sõlmitud kokkulepete rakendamiseks vajalike kohanduste ja üleminekukorralduste kohta põllumajandussektoris, [3] eriti selle artikli 3 lõiget 1, ning arvestades, et: komisjoni määrusega (EÜ) nr 1431/94 [4] (viimati muudetud määrusega (EÜ) nr 2916/95 [5]) sätestatakse määrusega (EÜ) nr 774/94 ettenähtud impordikorra üksikasjalikud rakenduseeskirjad kodulinnulihasektoris; spekulatsiooni vältimiseks ning pidades silmas kogemusi eriti seoses taotlejate suure hulgaga, tuleb süsteemile juurdepääsu tingimusi kohandada, et arvata sellest välja ettevõtjad, kes ei kavatse litsentse kasutada oma vajaduste tarbeks; litsentside kehtivusaeg võimaldab importijatel esitada taotlused iga kvartali esimese 10 päeva jooksul; kodulinnuliha- ja munaturu korralduskomitee ei ole oma eesistuja määratud tähtaja jooksul arvamust avaldanud, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1431/94 muudetakse järgmiselt. 1. Artikli 3 punkt a asendatakse järgmisega: "a) impordilitsentsi taotleja peab olema füüsiline või juriidiline isik, kes suudab litsentside esitamise ajal liikmesriikide pädevatele asutustele tõendada, et ta on mõlemal kahest eelmisest kalendriaastast importinud vähemalt 100 tonni (toote kaal) CN-koodi 0207, 160231, 160232 ja 160239 alla kuuluvaid tooteid. Jaemüüjad ja toitlustusettevõtjad, kes müüvad oma tooteid lõpptarbijale, on selle süsteemi kasutajate hulgast välja arvatud." 2. Artikli 4 lõike 1 esimene lõik asendatakse järgmisega: "Litsentsitaotlusi võib esitada ainult iga artiklis 2 täpsustatud ajavahemiku esimese kümne päeva jooksul." Artikkel 2 Käesolev määrus jõustub 1. juunil 1996. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. mai 1996 Komisjoni nimel komisjoni liige Franz Fischler [1] EÜT L 91, 8.4.1994, lk 1. [2] EÜT L 221, 19.9.1995, lk 3. [3] EÜT L 349, 31.12.1994, lk 105. [4] EÜT L 156, 23.6.1994, lk 9. [5] EÜT L 305, 19.12.1995, lk 49. --------------------------------------------------
Euroopa Liidu Teataja L 139 , 12/06/1996 Lk 0004 - 0004



Komisjoni määrus (EÜ) nr 1044/96, 11. juuni 1996, millega muudetakse määrust (EÜ) nr 773/96, milles sätestatakse erandina määrustest (EMÜ) nr 3665/87, (EMÜ) nr 3719/88 ja (EMÜ) nr 1964/82 erimeetmed veise- ja vasikalihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 27. juuni 1968. aasta määrust (EMÜ) nr 805/68 veise- ja vasikalihaturu ühise korralduse kohta, [1] viimati muudetud määrusega (EÜ) nr 894/96, [2] eriti selle artikli 13 lõiget 12, ning arvestades, et: komisjoni määruses (EÜ) nr 773/96 [3] (muudetud määrusega (EÜ) nr 957/96 [4]) sätestatakse erimeetmed teatavate eksporditehingute reguleerimiseks pärast seda, kui mitu kolmandat riiki on võtnud kaitsemeetmed veiste spongioosse entsefalopaatia vastu; kogemused on näidanud, et litsentside kehtivusaega on vaja pikendada, et oleks võimalik lõpetada eespool kirjeldatud olukorrast häiritud eksporditoimingud; Ühendkuningriigist pärit lihaga on tekkinud raskusi; määrusega (EÜ) nr 773/96 sätestatakse lahendus, mis sobib otse eksporditava liha puhul, kuid ei sobi liha puhul, mille suhtes rakendatakse nõukogu määruse (EMÜ) nr 565/80 [5] (muudetud määrusega (EMÜ) nr 2026/83 [6]) artiklitega 4 ja 5 ettenähtud protseduuri; seepärast tuleb määrust (EÜ) nr 773/96 muuta; käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 773/96 muudetakse järgmiselt. 1. Artikli 2 esimeses lõigus asendatakse kuupäev "31. mai 1996" kuupäevaga "31. juuli 1996". 2. Artikli 5 lõige 3 asendatakse järgmisega: "3. Eksportija taotluse korral tühistatakse sellise Ühendkuningriigist pärit liha ekspordideklaratsioon ja ekspordilitsents, mida ei ole ühenduse tolliterritooriumilt välja viidud ja mille puhul on enne 31. märtsi 1996 muus liikmesriigis kui Ühendkuningriik täidetud ekspordiga seotud tolliformaalsused või kohaldatud ühte määruse (EMÜ) nr 565/80 artiklites 4 ja 5 osutatud protseduuri. Eksportija maksab tagasi kõik ettemakstud toetused ja asjaomaste toimingutega seotud tagatised tagastatakse." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. juuni 1996 Komisjoni nimel komisjoni liige Franz Fischler [1] EÜT L 148, 28.6.1968, lk 24. [2] EÜT L 125, 23.5.1996, lk 1. [3] EÜT L 104, 27.4.1996, lk 19. [4] EÜT L 130, 31.5.1996, lk 5. [5] EÜT L 62, 7.3.1980, lk 5. [6] EÜT L 199, 22.7.1983, lk 12. --------------------------------------------------